《醉歌赠王时彦之京》
明代·李廷仪

功名乐少年，栖迟淹老丑。世事难重陈，且饮杯中酒。

灯前快意漫高歌，时下朱颜岂常有。劝君痛饮君莫辞，秋风落尽章台柳。

古来贤达多不偶，腰间宝剑作龙吼。不用閒嗔里闬儿，彼识吾曹是谁否。

君已醉，我未醒，起看东方明未明。摩娑两眼别君去，酒徒谁复长安市。

作者简介：字鸣凤，号质庵，宏治三年进士，廷美之弟。